# Aker Brygge

### Fra Wikipedia, den frie encyklopedi

Aker Brygge, august 2005

Aker Brygge er et område og et kjøpesenter i bydel Frogner i Oslo. Det ligger på vestsiden av Pipervika, en arm av Oslofjorden, på det tidligere verftsområdet til Akers Mekaniske Verksted AS, som ble nedlagt i 1982. Før verkstedet etablerte seg her i 1854, ble området kalt Holmen. Det var en gammel løkke hvor noen industribedrifter etablerte seg og en forstadsbebyggelse vokste fram tidlig på 1800-tallet.

Utbyggingen av Aker Brygge ble gjennomført i fire trinn av eiendomsselskapet Aker Eiendom AS. En del gamle industribygninger ble revet, mens flere av de store verkstedshallene ble ombygget til forretningslokaler. Første byggetrinn sto ferdig i 1986 med Telje, Torp og Aasen som arkitekter. Fjerde og siste byggetrinn, forsikringsselskapet Storebrands nybygg mot Munkedamsveien, sto ferdig i 1998.

Området består av et kjøpesenter med butikker og restauranter, kino, kontorlokaler og leiligheter. I tillegg finnes det en småbåthavn og terminal for Nesoddbåtene på området. Hele eiendomsmassen er på 260.000 m2.

## [rediger] Eksterne lenker

- Aker Brygge, hjemmesider

Hentet fra «http://no.wikipedia.org../../../a/k/e/Aker_Brygge_adaa.html»

Kategori: Steder i Oslo

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Norsk (nynorsk)